Karácsony közeledtével az idősekre is gondoltunk. December 19-én 3. osztályosaink ellátogattak a helyi Platán Idősek Ápolási Otthonába, s rövid, de tartalmas, műsorukkal megajándékozták az otthon lakóit. Többen elérzékenyültek az egyes műsorszámok hatására, melyek a következők voltak:

* Ember, ember, december kezdetű gyermekének zenével, mozgással
* Juhász Gyula: Karácsony felé című vers megzenésített formájának éneklése
* Túrmezei Erzsébet: Adventi ház című verse
* Az Alabárdos Újság szerkesztőinek karácsonyi gondolatai
* Nox: Szent ünnep című dal közös éneklése

A gyerekek összeszedetten, komoly hangvétellel adták elő műsorukat. Majd bátran és kedvesen barátkoztak az idősekkel, miközben átadták nekik az iskola által készített apró ajándékokat.

Kincsesbánya, 2018. december 19.

Melles Szófia